মহিলা ক্রিকেট বিশ্বকাপ বাছাইপর্ব
১৯৭৩ সালে প্রথমবারের মতো মহিলা ক্রিকেট বিশ্বকাপ অনুষ্ঠিত হয় এবং প্রথম সাতটি আসরে অংশগ্রহণকারী দলসমূহকে আন্তর্জাতিক মহিলা ক্রিকেট কাউন্সিল (আইডব্লিউসিসি) কর্তৃক সুপারিশক্রমে আমন্ত্রণ আকারে নির্ধারণ করা হয়েছিল। ২০০৫ সালের ক্রিকেট বিশ্বকাপের জন্য ২০০৩ সালে প্রথম বাছাইপর্ব প্রতিযোগিতার আয়োজন করা হয়। নেদারল্যান্ডসে অনুষ্ঠিত ঐ প্রতিযোগিতায় আয়ারল্যান্ড শিরোপা জয় করে। এরপর ধারাবাহিকভাবে আরও তিনটি প্রতিযোগিতা অনুষ্ঠিত হয়েছে। ২০০৮ সালে দক্ষিণ আফ্রিকায় পাকিস্তান ও ২০১১ সালে বাংলাদেশে ওয়েস্ট ইন্ডিজ বিজয়ী হয়। সর্বশেষ ২০১৭ সালের প্রতিযোগিতাটি ফেব্রুয়ারি, ২০১৭ সালে শ্রীলঙ্কায় অনুষ্ঠিত হয়। এতে ভারত দক্ষিণ আফ্রিকাকে পরাজিত করে চ্যাম্পিয়ন হয়।
২০১৪ ভারত মহিলা ক্রিকেট দলের ইংল্যান্ড সফর
ভারত মহিলা দল ২০১৪ মৌসুমের ৯-২৫ আগস্ট, ২০১৪ তারিখ পর্যন্ত মহিলাদের আন্তর্জাতিক ক্রিকেটে ইংল্যান্ড সফর করে। সফরে দলটি একমাত্র টেস্টে স্বাগতিক ইংল্যান্ড মহিলা দলকে পরাজিত করে। ২০০৬ সালের পর এটিই তাদের প্রথম টেস্ট খেলায় অংশগ্রহণ। সর্বোপরি ইংল্যান্ড দলের বিপক্ষে ভারত দলের দ্বিতীয় বিজয়।